Hyvät katsojat! Tässä Herra käyttää lääkäriä -jaksossa -
käsittelemme seuraavaksi pahempia suoliston vaivoja, -
jotka koskevat sekä paksusuolta että ohutsuolta.
Suomeen on tullut uusi kansantauti.
Se lisääntyy räjähdysmäisesti, jopa niin, -
että on todella syytä huolestua asiasta ja miettiä, -
mistä tämä katastrofi voisi johtua.
Kyseessä on pelottava kirjain- yhdistelmä IBD -
(engl. Inflammatory Bowel Disease) eli suolitulehdus.
Tätä tautia ilmenee vuosittain peräti 4 000 uutta tapausta.
Tauti vaivaa jo 40 000 suomalaista.
Kyse ei siis ole mistään pikkujutusta.
Kyseessä on tulehduksellinen pitkäaikainen suolistosairaus.
Niitä on kahta tyyppiä: -
haavainen paksusuolen tulehdus ja Crohnin tauti.
Molempien syyt ovat tuntemattomia.
Tietysti epäillään monia asioita, -
mutta todellisuudessa syyt ovat tuntemattomia.
Lääketieteestä yleensä luullaan, että kaikkien syyt tiedetään, -
mutta näin ei ole. Ihmiskuntaa vaivaa 30 000 eri sairautta/vaivaa.
Jopa 90 %:ssa syyt ovat tunte- mattomia, joten tutkittavaa piisaa.
Nyt puhumme siis haavaisesta paksusuolen tulehduksesta -
ja Crohnin taudista. Mitä syyt sitten voisivat olla?
Yleensä ne ovat ympäristötekijöitä.
Perinnöllisiä ne eivät voi olla näissä tapauksissa, -
jotka huomattavasti lisääntyvät muutamassa sukupolvessa.
Silloin syyn täytyy olla jossakin ekologiassa tai ulkopuolella.
Näissä täytyy miettiä huolella. Tautien määrä on räjähtämässä -
ja se on tullut yhden sukupolven aikana.
Mitä sinä aikana siis on tapahtunut?
Siitä voidaan saada avain tämmöisiin asioihin.
Onko se lisääntynyt ulkomaan- matkailu ja eksoottiset ruoat?
Vieraat bakteerit ja virukset? Liialliset antibioottikuurit?
Nyt tiedämme, että ainakin joka 2. antibioottikuuri on turha.
En halua moittia näitä kuureja määrääviä, -
koska toisaalta joka 2. kuuri on välttämätön.
Jos niitä kovin nihilistisesti määräisimme, -
täällä olisi urosepsiksiä eli virtsatulehduksen aiheuttamien -
verenmyrkytysten ja keuhkokuumeiden surmaamia ihmisiä valtavasti.
Eivät antibiootit pahoja ole. Ne pelastavat oikeina annoksina, -
mutta usein niitä syödään vähän yli tarpeen.
Varsinkin eksoottisissa maissa, kun niitä saa reseptittä apteekista, -
niitä popsitaan vähän joka nuhaan, mikä ei ole suinkaan järkevää.
No, olisiko sokerilla jotain tekemistä?
Olen usein tässä sanonut, että yhden sukupolven aikana -
sokerin saanti väestössämme on 2-kertaistunut (!!) -
ja lisää tulee. Ikävä kyllä EU on näet vaatimassa, -
että Suomesta poistetaan makeisvero. Se ei ole hyvä uutinen.
Tanskassa äskettäin poistettiin virvoitusjuomavero.
Siitä ei hyvää seurannut, koska käyttö lisääntyi merkittävästi, -
10 % välittömästi.
Sokeri voi olla näytelmän konna - osittain.
Varmaan monet tekijät vaikuttavat. Alkoholin käytön 2-kertaistuminen -
varmasti vaikuttaa sitä kautta myös, -
että suoleen tulee myrkyllistä asetaldehydiä.
Bakteerit muuttavat alkoholin ase- taldehydiksi, mistä tulee syöpää.
Lisäksi suolistobakteerikanta voi rajusti muuttua -
paljosta alkoholista. Tietysti vähäinen liikunta vaikuttaa suoleen.
Laiskalla ihmisellä on laiska suoli. Ei se ole monimutkaisempaa.
Ajattele, että suomalainen liikkuu nykyään vain 10 % siitä, -
mitä 100 vuotta sitten. Ilman muuta sillä on merkitystä.
Ylipaino voi vaikuttaa suolisto- bakteereihin.
Se on monimutkainen asia. Nykyään 60 % miehistä on ylipainoisia, -
40 % naisista ja 20 % lapsista. Kyllä silläkin voi olla vaikutusta.
Mekanismia emme tunne, mutta näitä kaikkia on hyvä tarkastella.
Ehkä liiallinen hygieniakin vaikuttaa sitäkin kautta, -
että ennen syötiin vähän rennommin eikä kaikkea harjattu ja putsattu.
Ei se tarkoita, että porkkanat syödään multineen.
Siitä taas tulee kihomatoja.
Ehkä olemme liian hygieenisiä. Tästä voi tulla ylimitoitettuja -
puolustusjärjestelmän reaktioita bakteerikannan muutoksia vastaan.
Meillä on immuunijärjestelmä, joka ehkä turhautuu.
Kun sillä ei ole mitään hommia, se alkaa käydä omia kudoksia vastaan.
Se ylireagoi vieraisiin bakteereihin.
Ylireagoinnista tulee tulehdus- muutoksia suoliston limakalvolle.
Ehkä. Tämä on eräs olettamus.
Liikaa punaista lihaa me syömme. Siitä ole varoittanut usein, -
mutta varoitanpa vieläkin. Suomalainen mies syö -
3 kertaa enemmän punaista lihaa kuin saisi syödä.
Suomalainen mies myös kärsii hieman enemmän -
haavaisesta paksusuolesta kuin nainen.
En sano, että se siitä johtuu. Totean vain, että näin on.
Eivät nämä asiat niin helppoja ole eikä pidä antaa lausuntoja, -
että tämä johtuu tuosta, kun oikeasti ei tiedetä. Muistutan siitä, -
että mieshenkilön tulisi syödä punaista lihaa enint. 500 g/vko.
Hyvä ohje on, että jos painat 80 kg, -
niin älä syö punaista lihaa yli 80 g/vrk.
Kaikki liika muuttuu vain läskiksi, mikä rasittaa -
sekä munuaisia että sydäntä.
On turhaa ottaa proteiinia, proteiinia.., -
jota nykyään myydään joka proteiinipatukassa ja ties missä.
Elimistö käyttää siitä hyväkseen vain mainitun määrän.
Se on ihan turhaa.
Tyypillinen potilas, joka sairastaa tulehduksellista suolistosairautta, -
etenkin haavaista paksusuolta, on iältään 18-30-vuotias.
Toinen esiintymishuippu tulee myöhemmin, -
mutta siitä puhutaan lisää, kun tautia enemmän käsitellään.
Haavainen paksusuolen tulehdus on lisääntynyt hitaammin -
kuin Crohnin tauti.
Crohnin taudin syytä ei myöskään tiedetä, -
muuta siitä tarkemmin myöhemmissä jaksoissa.
Osittain voi olla kyse perinnöllisestä taipumuksesta, -
mutta se ei selitä näin voimakasta kasvua.
Ympäristötekijät ja mainitut asiat ovat varmaan näytelmän konna.
Poikkeava reagointi suolen bakteerikasvustolle saa aikaan -
suolen limakalvon tulehtumista. Sitä kannattaisi tutkia.
Sitä on tutkittu yllättävän vähän. Lääketieteessäkin on trendejä.
Välillä on muotia tutkia munuaisia, välillä aivoja tai sydäntä.
Suoliston ja etenkin sen sisällön tutkiminen on jäänyt vähän varjoon, -
koska se ei ole niin hohdokasta. Luultavasti sieltä löydämme -
valtavasti vastauksia tosi moniin kysymyksiin, -
mikä johtuu siitä, että sen tutkimiseen ei ole aiemmin panostettu.
Nyt onneksi panostetaan. Kiinnostus on herännyt.
On kokonainen tutkimusalue, jossa voidaan tehdä isoja läpimurtoja.
Tämä näkyy myös siinä, että baktee- rikannan muutoksilla hoidetaan -
(annetaan uutta bakteerikantaa) erinäisiä tauteja -
kohtuullisen hyvällä menestyksellä.
No, stressi. Usein sanotaan, että stressistä tulevat mahavaivat, -
haavainen paksusuolen tulehdus ja Crohnin tauti.
Näin ei ole. Stressi ei näitä aiheuta.
Silloin mennään ihan väärää polkua.
Stressiä voi tietysti näistä tulla. Se johtuu sitten näistä taudeista.
Ei voi koskaan syyllistää potilasta suolistotulehduksestaan stressillä.
Se ei todella pidä paikkaansa. Se on sanottava suoraan.
Stressihän on usein -
elämään kuuluva normaali asia.
Siitä on turha koko ajan toitottaa.
Elämään kuuluu tietty määrä stressiä.
Se voi olla jopa palkitsevaa.
Jos suoritat ja teet paljon, siitä voi tulla myös mielihyvää.
Eräs viisas mies kerran sanoi ja siitä sanonnasta pidän: -
"Tehty työ ei rasita."
Kun se on tehty, se on tehty eikä rasita, -
vaan tuottaa mielihyvää. Ei siis liioitella stressiä.
On muotia sanoa kaikki stressin syyksi. Ei se pidä paikkaansa.
Millaisia IBD-sairaudet eli tuleh- dukselliset suolistosairaudet ovat?
Taudille on ominaista jaksottaisuus.
On oireettomia/oireellisia, lievä-/ keski-/suurioireisia jaksoja.
Sitten taas pitkä aika, ettei oireita ole.
Keskeisin asia tässä on ripuli eri muodoissaan.
Ripuli on tässä keskeinen elementti, -
kun mietitään diagnoosia.
Haavaisessa paksusuolen tulehduk- seessa kyseessä on verinen ripuli.
Crohnin taudissa taas ripuli on harvemmin veristä.
Crohnin tauti on muutenkin laaja- alaisempi.
Siihen liittyy laihtumista, kuumeilua ja vatsakipuja.
Silloin on aina jotain vinossa, kun vatsatauteihin liittyy -
laihtuminen, väsymys, kuumeilu ja vatsakivut.
Näille on myös ominaista, että diagnoosi tulee vähän jälkijunassa.
Diagnoosi tuppaa viivästymään. Siksi tämä vaatii -
terveydenhoitohenkilöstöltä erityistä valppautta.
Potilaidenkin on hyvä tietää näistä asioista, -
jotta saadaan pitkäaikainen, vaarallinenkin tauti hoitoon ajoissa.
Sillä voidaan mahdollisesti vaikuttaa sen ennusteeseen.
Haavainen paksusuolen tulehdus alkaa usein peräsuolesta jatkuen -
yhtenäisenä johonkin paksusuolen osaan -
päättyen usein johonkin kuin veitsellä leikaten.
Muu paksusuoli voi olla ihan terve. Crohnin tauti voi olla -
koko ruoansulatuskanavassa suusta alkaen. Tämä on tärkeää.
Siihen palaamme vielä. Oireita voi olla suusta peräsuoleen.
Crohnin taudissa se useimmiten paikantuu ohutsuolen loppuosaan -
ja paksusuolen alkuosaan, tavallaan umpilisäkkeen ympärille,
ennen sitä ja sen jälkeen.
Tässä umpilisäke on erityisen mielenkiintoinen asia.
Kehitysopin kannattajat ovat irvailleet, -
että umpilisäke on jäänne ihmisen kasvissyöjäajalta -
ja osoittaa evoluution todeksi ym.
Näin ei ole, vaan tämä puhe on pelkkää roskaa.
Umpilisäke on hyvin tärkeä immunologinen elin.
Se on erittäin tärkeä immunologinen elin ja lisäksi varapankki.
Jos joku tauti tai antibioottikuuri tuhoaa omat bakteerit, -
niin umpilisäke ruiskaisee tilalle uudet.
Tätä modernia hoitoa käytetään -
vaikeissa Clostridium difficile - ripuleissa.
Ihmisille annetaan ulosteen siirtoja.
Umpilisäke tekee saman homman.
Jos umpilisäke on poistettu, on 6-kertainen riski saada -
esim. Clostridium difficile -ripuleita.
Pois se, että umpilisäke olisi tarpeeton elin tai evoluutiojäänne.
Se ei mitenkään pidä paikkaansa.
Mitä enemmän tutkitaan, sitä enemmän huomataan -
Jumalan nerokas suunnittelu. Meissä ei ole mitään romua -
tai jäänteitä evoluution varrelta. Nämä ovat pötypuheita.
No, miten suolistotulehdus diagnosoidaan?
Tehdään tähystys. Se on välttämätöntä.
Kolonoskopia ja samalla tähystetään hiukan ohutsuolen loppupäätä.
Ei siitä muuten ota selvää. Tähystetään ja otetaan koepaloja.
Se on avain tähän diagnoosiin.
Suolistovaurioiden lisäksi tulehduksellisiin suolistosairauksiin -
liittyy erilaisia liitännäis- sairauksia, -
kuten nivel- ja ihotulehduksia. Tämä on tärkeää tietää.
Voi olla nivelvaivoja liittyen vatsavaivaan - tai ihotulehduksia.
Se on tärkeää tietää. Harvinaisempia liitännäissairauksia ovat -
sappiteiden ahtaumat ja haimatulehdus.
Pitkäaikaiseen suolistotulehdukseen pitkässä juoksussa liittyy -
hiukan suurentunut suolistosyöpä- riski.
Ei mitenkään merkittävä, mutta hiukan suurempi riski.
Miten näitä tulehduksellisia suolistosairauksia hoidetaan?
Koska taudin syntymekanismia ei tarkkaan tiedetä, -
syyn mukaista hoitoa ei voi antaa.
Ensisijaisesti näissä käytetään yleensä välttämätöntä lääkehoitoa.
Huom! Sillä ei valitettavasti näitä voida parantaa.
Kerran tultuaan ne ovat pitkäaikaisia, useimmiten pysyviä.
Lääkkeet eivät niitä siis paranna, mutta ne ovat välttämättömiä.
Lääkehoidolla pyritään siihen, että sairauden kanssa pärjätään.
Jos oireet ovat lieviä - onneksi ovat usein -
niin potilaat voivat pärjätä hyvinkin lievällä lääkityksellä -
tai joskus jopa jonkin aikaa ilman lääkkeitä.
Vaikeammassa sairaudessa tarvitaan usein monia lääkkeitä -
ja voimakkaampia valmisteita, jotka heikentävät immuunipuolustusta, -
joka on näissä yliaktiivinen. Sairauden oletettu syy on -
immuunipuolustuksen liian voimakas reaktio suolistobakteereihin.
Jos kaikki lääkkeet on kokeiltu eikä teho ole riittävä, -
niin joudutaan joskus leikkaushoitoon.
Haavaisen paksunsuolen ja Crohnin taudin leikkaushoidot eroavat.
Haavainen paksusuolen tulehdus rajoittuu vain paksusuoleen -
toisin kuin Crohnin tauti, joka on myös ohutsuolessa.
Leikkauksessa poistetaan joskus koko paksusuoli ja tauti paranee.
Crohnin tautia ei leikkauksella voi parantaa.
Siinä pyritään mahdollisimman säästävään leikkaukseen.
Poistetaan vain sairas suolen osa.
Leikkauksia joudutaan joskus tekemään useitakin -
ja potilaat voivat olla laihtuneita.
Crohnin tauti -potilaita pitää kuntouttaa myös ravitsemuskeinoin.
Molemmille taudeille on omat yhdistyksensä.
Jos sairastat tällaista tautia, kehotan sinua liittymään -
näitten tautien yhdistyksiin. Sieltä saa arvokasta tietoa -
ja varmasti myös lähipiirin tukea.
Ilman muuta kannattaa näihin liittyä.
Lisätietoja saa osoitteesta www.ccafin.org.
Kyllä netistä selaamalla näitä löytyy, jos ei tuota muista tai saa ylös.
Katsotaan hieman tarkemmin haavaista paksusuolen tulehdusta.
Se on siis pitkäaikainen suolisairaus, -
joka nimensä mukaan esiintyy vain paksusuolen alueella.
Haavaista paksusuolen tulehdusta sairastaa nykyään -
1 suomalainen 200:sta eli vallan yleinen vaiva on.
Se alkaa usein nuorena 18-35 vuotiaana.
Toinen ilmaantumishuippu on 50-60 -vuoden iässä.
Sairaus on miehillä hiukan yleisempi kuin naisilla.
Kuten aiemmin mainitsin, se voi johtua siitä, -
(En väitä tätä todeksi, mutta kaikki pitää huomioida, -
kun on lisääntyvä tuntematon sairaus), -
niin miehet syövät liikaa lihaa, 3 kertaa enemmän kuin pitäisi.
Näitä poikkeuksia siis on.
Osittain taipumus voi olla perinnöllinen.
Kuten sanoin, se on ehkä perinnöl- linen liian voimakas reaktiotapa.
Bakteerikannassa on tutkittaessa todettu muutoksia.
On hyvä muistaa, että antibioottikuuri, -
(joka 50 %:sesti on täysin turha ja 50 %:sesti hengen pelastava) -
voi muuttaa suolen bakteeristoa joskus pitkäksikin aikaa, -
jopa 1/2 vuodeksikin. Joskus se menee nopeammin ohi.
Aina se bakteeritasapainoa järkyttää.
Bakteereita on 10 krt enemmän kuin omia soluja.
Ne ovat hyviä kavereita. Niitä pitää hoitaa ja muistaa ne.
Turha antibioottikuuri voi naisella 6-kertaistaa jälkivaikutuksen, -
esim. virtsatietulehdusriskin.
Tässä on usein mainittu, että alkoholin käyttö, -
etenkin salamajuominen tai raju ryyppääminen voi -
yllättävän nopeasti muuttaa suolistobakteereita. Siihen palataan.
Ravintokuidusta on puhuttu. On loogista, -
että ummetuksen välttäminen voi olla hyvä ennaltaehkäisy -
tulehduksellisiin suolistosairauksiin.
Toisaalta, kun ko. tauti on jo puhjennut, -
niin suoli on jo niin ärtynyt, että liika kuitu voi olla haitaksi.
Siinä täytyy edetä kieli keskellä suuta.
Jos käyttää kuitua taudin ollessa jo päällä, -
kannattaa valita pehmeät, vähän ärsyttävät luonnonkuidut, -
kuten esim. Laxamucil, Vi-Siblin. Ei karkeampia kuituja mielellään.
Itse rajoittaisin varovasti kuidun käytön -
vähäisessä määrin näihin kuituihin ja huolellisesti kokeilemalla.
Mitkä ovat paksusuolen tulehduksen oireet?
Pääasiallinen vaiva on viikkoja jatkuva ripuli, jopa 6 krt/pv.
Normaalin ulostustiheyden yläraja on enintään 3 krt/vrk.
Se on vielä normaalia. Kun menee siitä yli 3-6:een, -
silloin on ongelmia. Se on viikkoja jatkuva ripuli.
Löysiä ulosteita tulee ja niitten mukana lähes aina verta -
ja usein limaa. Vaikeissa tapauksissa -
ulostamistiheys on yli 6 kertaa/vrk.
Siihen liittyy kramppimaisia vatsakipuja.
Sairauden jatkuessa yleistila usein heikkenee, paino putoaa -
ja voi esiintyä lievää kuumeilua.
Taudille on ominaista aaltoileva kulku.
Oireet voivat olla poissa pitkäänkin ja sitten palaavat aika ajoin.
Aaltoileva kulku on tyypillistä.
Haavaista paksusuolitulehdusta sairastavalla esiintyy -
tavallista enemmän erilaisia niveloireita, jopa joka 4.:llä.
Selkärankareumaa ja joskus myös silmätulehduksia.
Hyvä muistaa: niveloireita, selkä- rankareumaa, jopa silmätulehduksia.
Näitä on jopa joka 4.:llä haavaista paksusuolen tulehdusta potevalla.
Ko. tautiahan sairastaa yksi 200 suomalaisesta aikuisesta.
No, miten hoito?
Sairaus todetaan välttämättömällä paksusuolen tähystyksellä -
ja diagnoosi varmistetaan koepalan otolla.
Verikokeilla voi selvittää tulehdusreaktion voimakkuutta: -
verenkuva, CRP, senkka, ja muita sairauden yleisoireita.
Lääkäri suunnittelee lääkehoidon.
Omahoidolla, erityisesti ruokavaliolla ei juuri pysty -
näihin suolistomuutoksiin vaikuttamaan.
Yksilöllisiä kokemuksia on, kun välttää karkeita kuituja, -
valkoisia jauhotuotteita, sokeria, turhia antibioottikuureja.
Voisi olla järkevää ottaa ne huomioon.
Lievässä sairaudessa hoito aloitetaan suun kautta, -
esim. sulfasalatsiinilla. Kortisonia/muita lääkkeitä voi antaa -
peräruiskeena tai peräpuikkoina. Vaikeimmissa tapauksissa käytetään -
suun kautta kortisonia. Jos se ei auta, tilannetta voi rauhoittaa -
antibiooteilla (metronidatsoli, siprofloksasiini).
Joskus pitää antaa immuunijärjes- telmää jarruttavia tai salpaavia, -
kuten atsatiopriinia tai siklosporiinia.
Joskus rajussa taudissa lääkehoito ei rauhoita suolta.
Tällöin joudutaan kirurgiseen poistoon.
Oireitten rauhoituttua yleensä käytetään jatkuvasti -
sulfasalatsiinityyppisiä lääkkeitä uusiutumisen estämiseksi.
Hoidon tehoa seurataan uusintatähystyksillä.
Hieman lisääntynyt syöpävaara on olemassa.
Taudin jatkuttua 8 vuotta tähystetään 1-3 vuoden välein -
varmuuden vuoksi. Taudin syytä ei tiedetä ja ehkäisy on vaikeaa.
Nyt on puhuttu, mitkä voisivat vaikuttaa.
Ne on huomioitava, erityisesti perinnöllinen taipumus.
Olut näyttää olevan paksusuolelle huono homma.
Suolistobakteerit muuttavat sitä asetaldehydiksi, -
ärsyttää suolistoa, aiheuttaa ehkä syöpää.
Sitten on muut tekijät, sokerit, ja varovaisuutta ulkomailla.
Lopuksi sanon, että sinä aikana, -
kun suolitulehdussairaudet ovat tuplaantuneet, -
niin myös sokerien ja alkoholin kulutus on tuplaantunut.
Muistetaan tämä ja mietitään vähän elintapoja.
Seuraavassa jaksossa siirrytään Crohnin tautiin.
Hyvä katsoja! Kiitos, että seurasit tätä ohjelmaa.
Mikäli tästä oli sinulle hyötyä, -
voit tukea ohjelman tuottamista jatkossakin -
soittamalla numeroon 0600-10077. Puhelun hinta on noin 10 euroa.
Voit myös laittaa tukimaksun ruudussa näkyvälle tilille -
ja kohdentaa sen ruudussa näkyvällä viitteellä tälle ohjelmalle.
Kiitos, kun olit mukana! Jumalan siunausta sinulle!
Tekstitys: Tuula-Riitta Virrankare